

**Šilalės rajono savivaldybės**

**MERAS**

potvarkis

DĖL palaikomojo gydymo ir slaugos paslaugų TEIKIMO organizavimo šILALĖS RAJONO SAVIVALDYBĖS GYVENTOJAMS darbo grupės sudarymo

2023 m. spalio 31 d. Nr. T3-328

Šilalė

Vadovaudamasis Lietuvos Respublikos vietos savivaldos įstatymo 27 straipsnio 2 dalies 26 punktu ir atsižvelgdamas į viešosios įstaigos Šilalės rajono ligoninės 2023 m. spalio 24 d. pateiktą raštą Nr. SD-391 „Dėl mokamų slaugos ir palaikomojo gydymo paslaugų, teikiamų Šilalės rajono viešosiose asmens sveikatos priežiūros įstaigose, kainos“:

1. S u d a r a u Palaikomojo gydymo ir slaugos paslaugų (mokamų ir nemokamų) teikimo organizavimo Šilalės rajono savivaldybės gyventojams darbo grupę (toliau – Darbo grupė):

1.1. Ineta Butvidienė – Šilalės rajono savivaldybės administracijos (toliau – Administracija) savivaldybės gydytoja (Darbo grupės vadovė);

1.2. Ramūnė Rumšienė – Administracijos Turto ir socialinės paramos skyriaus vyriausioji specialistė (Darbo grupės sekretorė);

1.3. Inga Briedienė – Administracijos Teisės, personalo ir civilinės metrikacijos skyriaus vyriausioji specialistė;

1.4. Reimunda Kibelienė – Administracijos Turto ir socialinės paramos skyriaus vedėja.

2. N u r o d a u:

2.1. išsiaiškinti, kaip vykdomas palaikomojo gydymo ir slaugos (mokamų ir nemokamų) paslaugų teikimas Šilalės rajono savivaldybės gyventojams viešojoje įstaigoje Šilalės rajono ligoninėje ir viešojoje įstaigoje Kaltinėnų pirminės sveikatos priežiūros centre;

2.2. kuriems pacientams pagal prioritetą priklauso palaikomojo gydymo ir slaugos paslaugos;

2.3. peržiūrėti su palaikomojo gydymo ir slaugos paslaugų klausimu susijusius Šilalės rajono savivaldybės tarybos sprendimus;

2.4. parengti Šilalės rajono savivaldybės tarybos sprendimo projektą dėl palaikomojo gydymo ir slaugos paslaugų teikimo Šilalės rajono savivaldybės gyventojams.

3. Į p a r e i g o j u paskelbti šį potvarkį Šilalės rajono savivaldybės interneto svetainėje www.silale.lt ir Teisės aktų registre.

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio potvarkio paskelbimo dienos.

|  |  |  |
| --- | --- | --- |
| Savivaldybės meras  |  | Tadas Bartkus |